钦定古今图书集成/理学汇编/学行典/第204卷 > 吴士志
## 钦定古今图书集成/理学汇编/学行典/第204卷 > 吴士志

按《常熟县志》：“吴士志，字伯高。曾祖寅官武昌府同知，
有擒盗功。士志年八岁，父母出避倭，中道相失。士志
归守其庐，曰：‘家人终当于此索我。父殁，痛欲从死。其
大母年九十馀，强之食，乃日进粥一盂。尝早起，见其
父素衣圆冠，坐灵床上，大恸几绝，执丧逾小祥，目失
明，耳失聪，口失音，血枯骨立，见者悲之，以为人腊也’。”
免丧，未几卒。